Държавен вестник, бр. 102, 2009 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  102
съоръжения или са заети в дейности, създа­
ващи опасност за здравето и живота на хора, 
независимо от тяхната подготовка, образование, 
квалификация и трудов стаж по същата или 
друга професия, освен инструктаж на работното 
място се провежда и обучение по правилата 
за осигуряване на безопасни и здравословни 
условия на труд.
(3) В случаите по ал. 2 работодателят опре­
деля: работните места и работниците и служи­
телите, на които ще се провежда обучение и 
изпит; учебната програма; продължителността 
на обучението; обучаващите лица и формата 
на изпита. Изпитният протокол се съхранява в 
досието на работника или служителя.
(4) Работниците и служителите по ал. 2 се 
допускат до самостоятелна работа само след 
успешно положен изпит по правилата за оси­
гуряване на безопасни и здравословни условия 
на труд.
(5) Инструктажът и обучението на работното 
място се провеждат на основата на действащите 
правила, норми и изисквания и утвърдените от 
работодателя правила и инструкции за безопасна 
работа, като тематиката и продължителността 
им се съобразяват и с всички други изисква­
ния, регламентирани в специфичните за дадена 
дейност или вид работа нормативни актове.
(6) Инструктажът на работното място при­
ключва, след като ръководителят, разрешаващ 
самостоятелна работа, се убеди, че работещият 
познава правилата за осигуряване на безопасни 
и здравословни условия на труд, отнасящи се 
за извършваната от него дейност.
(7) Допускането на инструктирания работещ 
до самостоятелна работа се удостоверява с 
подписа на ръководителя в съответната книга 
за инструктаж (приложение № 1).
Чл. 14. (1) Периодичният инструктаж има 
за цел да поддържа и допълва знанията на ра­
ботещите по безопасност и здраве при работа.
(2) Периодичният инструктаж се провежда 
не по-рядко от един път на три месеца за ра­
ботещите, пряко заети в дейностите по чл. 15, 
ал. 1, и не по-рядко от един път годишно за 
всички останали работещи, освен ако в други 
нормативни актове не е регламентирана по-
малка периодичност.
(3) Периодичният инструктаж се провежда 
въз основа на правилата, нормите и изисква­
нията по безопасност и здраве при работа, 
отнасящи се за дадената професия, работно 
място или дейност.
(4) Периодичният инструктаж се провежда 
от прекия ръководител на дейността или друго 
лице, определено със заповед на работодателя, 
като тематиката се определя в зависимост от 
характера на работата, условията на труд и 
резултатите от оценката на риска.
(5) Периодичният инструктаж се провежда 
индивидуално или групово в зависимост от 
изпълняваната работа, като на отсъстващите 
работници или служители се провежда при 
явяването им на работа.
Чл. 15. (1) Ежедневен инструктаж се про­
вежда на работещи, пряко заети в дейности 
с висок производствен риск, включително: в 
подземни, минни и геологопроучвателни обекти; 
в кариери; в добива на нефт и газ; в превозите 
в железопътния транспорт; в производството и 
употребата на взривни материали; в междуна­
родните автомобилни превози; в автомобилните 
превози на опасни товари по шосе; при работа 
с опасни химически вещества и препарати; при 
производство и леене на метали; при строителни 
и монтажни работи.
 (2) За водачите в международните авто­
мобилни превози и за водачите, превозващи 
опасни товари по силата на Европейската 
спогодба за международен превоз на опасни 
товари по шосе – ADR, и Наредба № 40 от 
2004 г. за условията и реда за извършване на 
автомобилен превоз на опасни товари (обн., 
ДВ, бр. 15 от 2004 г.; изм., бр. 12 и 67 от 
2007 г.), ежедневният инструктаж се съвместява 
с периодичния инструктаж, провежда се преди 
тръгване на път и се документира в Книгата 
за ежедневен инструктаж.
(3) Ежедневният инструктаж се провежда 
от прекия ръководител на работата или друго 
лице, определено със заповед на работодателя.
Чл. 16. (1) Извънреден инструктаж се про­
вежда:
1. след всяка трудова злополука по чл. 55, 
ал. 1 на Кодекса за социално осигуряване и 
установена професионална болест, както и 
след пожар, промишлена авария и природно 
бедствие;
2. при констатирани груби нарушения на 
правилата, нормите и изискванията по безо­
пасност и здраве при работа;
3. при промяна на технологичния процес, 
при въвеждане на нови машини и съоръжения, 
при промяна на работното място или органи­
зацията на работа;
4. по предписание на контролен орган.
(2) Извънреден инструктаж се провежда и 
с работещи, отсъствали от работа повече от 
45 календарни дни, след завръщането им на 
работа, преди да започнат да изпълняват пре­
ките си задължения.